REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/96-22

29. avgust 2022. godine

B e o g r a d

ZAPISNIK

SA TREĆE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 29. AVGUSTA 2022. GODINE

Sednica je počela u 13,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Veroljub Matić, Uglješa Mrdić, Aleksandar Marković, Aleksandar Mirković, Đorđe Komlenski, Ana Miljanić, Dunja Simonović Bratić, Vojislav Mihailović, Miroslav Aleksić, Dragana Rakić i Sanja Marić.

Sednici nisu prisustvovali članovi Odbora: Sandra Božić, Violeta Filip, Života Starčević, Janko Veselinović i Boško Obradović.

Sednici su prisustvovali zamenici članova Odbora: Aleksandra Đanković, zamenik Violete Filip i Vojislav Vujić, zamenik Živote Starčevića.

Predsednik Odbora je ukazao da je Odboru, nakon sazivanja sednice, upućeno Obaveštenje o razlogu za prestanak mandata Božidaru Deliću, usled nastupanja smrti, i tim povodom predložio da Odbor minutom ćutanja oda počast preminulom potpredsedniku Narodne skupštine, Božidaru Deliću.

U nastavku rada, predsednik je predložio dopunu 1. tačke predloženog dnevnog reda razmatranjem navedenog obaveštenja, kako bi jednim izveštajem bili obuhvaćeni svi narodni poslanici kojima prestaje mandat narodnog poslanika.

Odbor je jednoglasnoprihvatio predlog za dopunu 1. tačke dnevnog reda.

Na predlog predsednika, Odbor je jednoglasno, u celini utvrdio sledeći:

D n e v n i r e d:

- usvajanje zapisnika sa 1. i 2. sednice Odbora -

1. Razmatranje ostavki koje su na funkciju narodog poslanika podneli Marija Jovanović (01 broj: 118-1382/22 od 03. avgusta 2022. godine), Jelena Begović (01 broj: 118-1389/22 od 03. avgusta 2022.godine), Smiljana Maksimović (01 broj: 118-1397/22 od 03. avgusta 2022. godine), Tatjana Matić (01 broj: 118-1414/22 od 03. avgusta 2022. godine), Gordana Matković (03 broj: 118-1464/22 od 05. avgusta 2022. godine), Miloš Vučević (01 broj: 118-1466/22 od 05. avgusta 2022. godine), Marija Radulović (03 broj: 118-1467/22 od 05. avgusta 2022. godine), Violeta Filip (03 broj: 118-1475/22 od 08.avgusta 2022. godine) i Lazar Ristovski (01 broj: 118-1488/22 od 09. avgusta 2022. godine);

2. Razmatranje zahteva narodnog poslanika Dubravke Kralj, za ostvarivanje prava na isplatu mesečne naknade na ime zakupa stana u Beogradu (21 broj 120-1261/22 od 02. avgusta 2022. godine);

3. Razmatranje zahteva narodnog poslanika Dani Zoltana, za ostvarivanje prava na isplatu mesečne naknade na ime zakupa stana u Beogradu (21 broj 120-1462/22 od 05. avgusta 2022. godine);

4. Donošenje Rešenja o prestanku rada na položaju šefa Kabineta predsednika Narodne skupštine u XII sazivu Narodne skupštine.

\* \* \*

Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnike sa 1. i 2. sednice Odbora.

**Prva tačka dnevnog reda:** Razmatranje ostavki koje su na funkciju narodog poslanika podneli Marija Jovanović, Jelena Begović, Smiljana Maksimović, Tatjana Matić, Gordana Matković, Miloš Vučević, Marija Radulović, Violeta Filip i Lazar Ristovski i obaveštenje o razlogu prestanka mandata Božidaru Deliću, usled nastupanja smrti;

Predsednik je konstatovao da su podnete ostavke, u skladu sa Zakonom o izboru narodnih poslanika i Poslovnikom, overene kod nadležnog državnog organa i u roku od tri dana od overe, predate na pisarnicu Narodne skupštine. Napomenuo je da je Odboru upućeno i Obaveštenje o nastupanju smrti Božidara Delića, potpredsednikaNS.

Predsednik Odbora je predložio da se Narodnoj skupštini podnese izveštaj o nastupanju slučaja iz člana 131. stav 1. tačke 1. i 6. Zakona o izboru narodnih poslanika u kome se u kome se podnošenje ostavke i nastupanje smrti navode kao razlozi za prestanak mandata narodnom poslaniku, s predlogom da Narodna skupština konstatuje prestanak mandata imenovanim narodnim poslanicima.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavki narodnih poslanika Jelene Begović, Tatjane Matić, Miloša Vučevića, Lazara Ristovskog, izabranih sa Izborne liste ''ALEKSANDAR VUČIĆ - ZAJEDNO MOŽEMO SVE'', Marije Jovanović i Violete Filip, izabrane sa Izborne liste '' IVICA DAČIĆ - PREMIJER SRBIJE'', Smiljane Maksimović i Marije Radulović, izabrane sa Izborne liste ''DR MILOŠ JOVANOVIĆ - NADA ZA SRBIJU - Srpska koalicija NADA - Nacionalno demokratska alternativa - Demokratska stranka Srbije (DSS) - Za Kraljevinu Srbiju (MONARHISTI) - Vojislav Mihailović'' i Gordane Matković izabrane sa Izborne liste ''Marinika Tepić - Ujedinjeni za pobedu Srbije (Stranka slobode i pravde, Narodna stranka, Demokratska stranka, DZVM - VMDK, Stranka Makedonaca Srbije, Pokret slobodnih građana, Udruženi sindikati Srbije „Sloga“, Pokret za preokret, Pokret Slobodna Srbija, Vlaška stranka'', nastupio slučaj iz člana 131. stav 2. tačka 6. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre nego što se potvrde mandati za dve trećine narodnih poslanika iz narednog saziva Narodne skupštine.

Odbor je razmotrio i obaveštenje o nastupanju smrti Božidara Delića, izabranog sa Izborne liste ''DR MILOŠ JOVANOVIĆ - NADA ZA SRBIJU - Srpska koalicija NADA - Nacionalno demokratska alternativa - Demokratska stranka Srbije (DSS) - Za Kraljevinu Srbiju (MONARHISTI) - Vojislav Mihailović'' i utvrdio da je nastupio slučaj iz člana 131. stav 2. tačka 1. Zakona o izboru narodnih poslanika u kome se nastupanje smrti navodi kao jedan od razloga za prestanak mandata narodnom poslaniku pre nego što se potvrde mandati za dve trećine narodnih poslanika iz narednog saziva Narodne skupštine.

Mandat narodnog poslanika prestaje danom nastupanja slučaja koji predstavlja razlog za prestanak mandata, u skladu sa članom 131. stav 3. Zakona o izboru narodnih poslanika, te Odbor predlaže da Narodna skupština u smislu člana 133. istog zakona, konstatuje da je imenovanim prestao mandat narodnih poslanika.

Popunjavanje upražnjenih poslaničkih mesta izvršiće se dodeljivanjem mandata drugim kandidatima u skladu sa čl. 134. i 135. Zakona.

Za izvestioca Odbora na sednici Narodne skupštine određen je Milenko Jovanov, predsednik Odbora.

**Druga tačka dnevnog reda:** Razmatranje zahteva narodnog poslanika Dubravke Kralj, za ostvarivanje prava na isplatu mesečne naknade na ime zakupa stana u Beogradu

Predsednik je obavestio članove Odbora da je narodni poslanik Dubravka Kralj, podnela zahtev za ostvarivanje prava na isplatu mesečne naknade na ime zakupa stana u Beogradu; da je uz zahtev dostavila overeni ugovor o zakupu stana i svoju ličnu kartu, kao i da je prema Odluci o poslaničkoj naknadi predviđeno da Odbor može da odluči da se narodnom poslaniku, koji nema prebivalište u Beogradu i ne koristi pravo na hotelski smeštaj, na lični zahtev, isplati mesečna naknada na ime zakupa stana u Beogradu u ukupnom iznosu od 35.000,00 dinara.

Diskusije nije bilo.

Odbor je jednoglasno doneo Rešenje o utvrđivanju prava na mesečnu naknadu na ime zakupa stana u Beogradu u iznosu od 35.000,00 dinara za Dubravku Kralj, počev od 1.8.2022. godine.

**Treća tačka dnevnog reda:** Razmatranje zahteva narodnog poslanika Dani Zoltana, za ostvarivanje prava na isplatu mesečne naknade na ime zakupa stana u Beogradu

Predsednik je obavestio članove da je i narodni poslanik Dani Zoltan podneo zahtev za ostvarivanje prava na isplatu mesečne naknade na ime zakupa stana u Beogradu, uz koji je dostavio overeni ugovor o zakupu stana i svoju ličnu kartu.

Diskusije nije bilo.

Odbor je jednoglasno doneo Rešenje o utvrđivanju prava na mesečnu naknadu na ime zakupa stana u Beogradu u iznosu od 35.000,00 dinara za Dani Zoltana, počev od 1.8.2022. godine.

**Četvrta tačka dnevnog reda**: Donošenje Rešenja o prestanku rada na položaju šefa Kabineta predsednika Narodne skupštine u XII sazivu Narodne skupštine

Predsednik Odbora je informisao članove da se, saglasno Odluci o organizaciji i radu Narodne skupštine, šef kabineta predsednika Narodne skupštine postavlja na period dok traje funkcija predsednika Narodne skupštine; da rešenje o postavljenju na položaj i rešenje o prestanku rada na položaju donosi Odbor, te da je neophodno da saglasno tački 13. Odluke o organizaciji i radu Narodne skupštine, Odbor donese konstatujuće rešenje o prestanku rada na položaju šefa Kabineta za Nikolu Nedeljkovića, budući da je 1. avgusta 2022. godine, prestala funkcija predsednika Narodne skupštine u XII sazivu.

Diskusije nije bilo.

Odbor je jednoglasno doneo Rešenje o prestanku rada Nikole Nedeljkovića na položaju šefa Kabineta predsednika Narodne skupštine u XII sazivu Narodne skupštine.

\*\*\*

Sednica je završena u 13,20 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov